Isti sunt plegii P. de Jovigniaco: Comes P., de CC. marchis; - comes Jovigniaci, C. m.; - Gaucherus de Jovignaco, C. m.; - Guillelmus juvenis, de Merloto, C. m.; - Droco, frater ejus, C. m.; - Comes Barri-Secane, C. m.; - Iterus de Tociaco, C. m.; - Ansericus, frater ejus C. m.; - Johannes de Arceiis, C. m. Et hec est forma litterarum super hoc a predictis plegiis habitarum: Notum quod P. de Jovigniaco super sacrosancta juravit domino regi Francorum et creantavit quod infra treugam, que est ab instanti Pascha nuper preterito in quinque annos, inter dominum regem Francorum et regem Anglie, non forefaciet domino regi Francorum, neque alicui hominum suorum, neque alicui ex parte sua, nec per se nec per alium. Quod si idem P. contra hoc juramentum suum venire presumpserit, predicti plegii tenentur facere creantum domino regi de pecuniis supradictis, infra XL dies, postquam a domino rege submoniti fuerint. Actum, apud Meledunum, anno Domini Mº CCº, quinto-decimo, mense junio.